เทศบัญญัติเทศบาลตำบลเขาเจียกเทศบัญญัติเทศบาลตำบลเขาเจียกเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิด หรือบางประเภทในท้องที่เทศบาลตำบลเขาเจียกอำเภอเมืองพัทลุง จังหวัดพัทลุงพ.ศ. ๒๕๕๖ อาศัยอำนาจตามความในมาตรา ๖๐ แห่งพระราชบัญญัติเทศบาล พ.ศ. ๒๔๙๖ซึ่งแก้ไขเพิ่มเติมโดยพระราชบัญญัติเทศบาล (ฉบับที่ ๕) พ.ศ. ๒๕๑๐ และมาตรา ๙วรรคสอง แห่งพระราชบัญญัติควบคุมอาคาร พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล ซึ่งมาตรา๒๙ ประกอบกับมาตรา ๓๒ มาตรา ๓๓ มาตรา ๔๑ มาตรา ๔๒ และมาตรา ๔๓ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายเทศบาลตำบลเขาเจียกโดยความเห็นชอบของสภาเทศบาลตำบลเขาเจียกและผู้ว่าราชการจังหวัดพัทลุง จึงตราเทศบัญญัติขึ้นไว้ดังต่อไปนี้ข้อ ๑ เทศบัญญัตินี้เรียกว่าเทศบัญญัติเทศบาลตำบลเขาเจียก เรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิด หรือบางประเภท ในท้องที่เทศบาลตำบลเขาเจียก อำเภอเมืองพัทลุงจังหวัดพัทลุง พ.ศ. ๒๕๕๖ข้อ ๒[๑] เทศบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปและให้สิ้นสุดระยะเวลาการใช้บังคับเมื่อมีการประกาศกฎกระทรวงให้ใช้บังคับผังเมืองรวมในท้องที่ตามข้อ ๓ข้อ ๓ ในเทศบัญญัตินี้บริเวณที่ ๑ หมายความว่าพื้นที่ในบริเวณหมายเลข ๑.๑ ถึง ๑.๒ มีรายการดังต่อไปนี้(๑.๑) พื้นที่บริเวณ ๑.๑ เริ่มต้นจากถนนสาย ก.๓ซึ่งตั้งอยู่ห่างจากทางหลวงแผ่นดินหมายเลข ๔๑ ระยะทาง ๑๐๐ เมตรไปทางทิศตะวันออกตามแนวถนนสาย ก.๓ จนบรรจบกับคลองโคกเนียนไปทางทิศตะวันตกเฉียงใต้ตามกึ่งกลางคลองโคกเนียนจนบรรจบคลองเขาเจียกไปทาง ทิศตะวันตกตามแนวกึ่งกลางคลองเขาเจียกซึ่งเป็นเส้นแบ่งเขตระหว่างตำบลเขาเจียกกับเขตเทศบาลเมืองพัทลุงจนบรรจบบริเวณ ๒.๒ไปตามเส้นแนวเขตไปทางทิศเหนือ จนบรรจบถนนสาย ก.๓ สิ้นสุดบริเวณ ๑.๑(๑.๒) พื้นที่บริเวณ ๑.๒ เริ่มต้นจากหลักเขตที่ ๒ไปทางทิศตะวันออกเฉียงเหนือ ซึ่งเป็นเส้นแบ่งเขตระหว่างตำบลเขาเจียกกับเขตเทศบาลเมืองพัทลุงจนบรรจบแนวถนนสาย ค.๑ ไปตามเส้นเลียบถนนสาย ค.๑ไปทางทิศตะวันตกเฉียงใต้จนบรรจบคลองโคกเนียนไปทางทิศตะวันออกเฉียงเหนือตามแนวคลองโคกเนียนซึ่งเป็นเส้นแบ่งเขตระหว่างตำบลเขาเจียกกับเขตเทศบาลเมืองพัทลุงจนบรรจบหลักเขตที่๒ สิ้นสุดบริเวณที่ ๑.๒บริเวณที่ ๒ หมายความว่าพื้นที่ในบริเวณหมายเลข ๒.๑ ถึง ๒.๔ มีรายการดังต่อไปนี้(๒.๑) พื้นที่บริเวณ ๒.๑ เริ่มต้นจากหลักเขตที่ ๑ซึ่งตั้งอยู่บริเวณคลองเขาเจียก ไปทางทิศตะวันออกซึ่งเป็นเส้นแบ่งเขตระหว่างตำบลเขาเจียกกับเขตเทศบาลเมืองพัทลุงจนบรรจบทางหลวงแผ่นดินหมายเลข ๔๑ไปทางทิศตะวันตกเฉียงเหนือตามแนวทางหลวงแผ่นดินหมายเลข ๔๑ ระยะทาง ๔๕๐ เมตร เลียบไปตามเส้นทางทิศตะวันตกระยะทาง ๗๕ เมตร เลียบไปตามเส้นทางทิศใต้ ระยะทางประมาณ ๑๔๐ เมตรเลียบไปตามเส้นทางทิศตะวันตก จนบรรจบเส้นแนวเขตผังเมืองรวมเป็นเส้นเลียบไปทางทิศตะวันตกเฉียงใต้จนบรรจบคลองเขาเจียกเลียบไปทางทิศใต้จนบรรจบหลักเขตที่ ๑ สิ้นสุดบริเวณที่ ๒.๑(๒.๒) พื้นที่บริเวณ ๒.๒ เริ่มต้นจากแนวถนนสาย ก.๓เป็นเส้นตรงไปทางทิศตะวันออกระยะทาง ๑๐๐ เมตรเลียบไปทางทิศตะวันออกเฉียงใต้จนบรรจบคลองเขาเจียกเลียบตามคลองเขาเจียกไปทางทิศตะวันตกซึ่งเป็นเส้นแบ่งเขตระหว่างตำบลเขาเจียกกับเทศบาลเมืองพัทลุงจนบรรจบทางหลวงแผ่นดินหมายเลข ๔๑ เลียบไปตามทางหลวงแผ่นดินหมายเลข ๔๑จนบรรจบแนวถนนสาย ก.๓ สิ้นสุดบริเวณที่ ๒.๒(๒.๓) พื้นที่บริเวณ ๒.๓ เริ่มต้นจากหลักเขตที่ ๓ซึ่งตั้งอยู่บริเวณถนนไชยบุรี เป็นเส้นเลียบไปทางทิศตะวันตกเฉียงใต้ จนบรรจบถนนสายค.๑ เป็นเส้นเลียบตามถนนสาย ค.๑ ไปทางทิศตะวันตกเฉียงใต้จนบรรจบถนนสาย ก.๓เลียบแนวถนนสาย ก.๓ ไปทางทิศตะวันตกจนบรรจบทางหลวงแผ่นดินหมายเลข ๔๑เป็นเส้นเลียบไปทางทิศเหนือ ตามแนวทางหลวงแผ่นดินหมายเลข ๔๑ จนบรรจบแนวเขตผังเมืองรวมเลียบไปทางทิศตะวันออกเฉียงเหนือตามแนวเขตผังเมืองรวมจนบรรจบหลักเขตที่ ๓ สิ้นสุดบริเวณ ๒.๓(๒.๔) พื้นที่บริเวณ ๒.๔เริ่มต้นจากเส้นแนวเขตผังเมืองรวมบริเวณทางหลวงแผ่นดินหมายเลข ๔๑ ไปทางทิศตะวันตกเฉียงใต้ระยะทาง ๒๒๐ เมตร เลียบตามเส้นไปทางทิศตะวันออกจนบรรจบทางหลวงแผ่นดินหมายเลข ๔๑เลียบไปทางทิศเหนือตามแนวถนนทางหลวงแผ่นดินหมายเลข ๔๑จนบรรจบเส้นแนวเขตผังเมืองรวม สิ้นสุดบริเวณที่ ๒.๔ทั้งนี้ พื้นที่บริเวณที่ ๑ และบริเวณที่ ๒ปรากฏตามแผนที่ท้ายเทศบัญญัตินี้ข้อ ๔ ภายในบริเวณที่ ๑ห้ามบุคคลใดก่อสร้างอาคาร ดังต่อไปนี้(๑) โรงงานทุกประเภทตามกฎหมายว่าด้วยโรงงาน เว้นแต่โรงงานตามประเภทชนิดและจำพวกที่กำหนดให้ดำเนินการได้ตามบัญชีท้ายเทศบัญญัตินี้และโรงงานบำบัดน้ำเสียรวมของชุมชน(๒) สถานที่บรรจุก๊าซ สถานที่เก็บก๊าซ และห้องบรรจุก๊าซตามกฎหมายว่าด้วยการควบคุมน้ำมันเชื้อเพลิงตามลำดับแต่ไม่หมายความรวมถึงสถานีบริการ ร้านจำหน่ายก๊าซสถานที่ใช้ก๊าซและสถานที่จำหน่ายอาหารที่ใช้ก๊าซ(๓) สถานที่ที่ใช้ในการเก็บน้ำมันเชื้อเพลิงเพื่อจำหน่ายที่ต้องขออนุญาต ตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) อาคารเลี้ยงม้า โค กระบือ สุกร แพะ แกะ ห่าน เป็ด ไก่ งู จระเข้หรือสัตว์ป่าตามกฎหมายว่าด้วยการสงวนและคุ้มครองสัตว์ป่า เพื่อการค้า(๕) สุสานและฌาปนสถานตามกฎหมายว่าด้วยสุสานและฌาปนสถาน(๖) สถานบริการตามกฎหมายว่าด้วยสถานบริการ(๗) โรงฆ่าสัตว์(๘) ไซโลเก็บผลิตผลทางการเกษตร(๙) อาคารที่ใช้ประโยชน์เพื่อสวนสนุก(๑๐) อาคารที่ใช้ประโยชน์เพื่อการแข่งรถ(๑๑) อาคารที่ใช้ประโยชน์เพื่อการแข่งม้า(๑๒) โรงกำจัดมูลฝอย(๑๓) โรงซื้อขายหรือเก็บวัสดุข้อ ๕ ภายในบริเวณที่ ๒ห้ามบุคคลใดก่อสร้างอาคาร ดังต่อไปนี้(๑) โรงงานทุกประเภทตามกฎหมายว่าด้วยโรงงาน เว้นแต่โรงงานตามประเภทชนิดและจำพวกที่กำหนดให้ดำเนินการได้ตามบัญชีท้ายเทศบัญญัตินี้และโรงงานบำบัดน้ำเสียรวมของชุมชน(๒) สถานที่บรรจุก๊าซ สถานที่เก็บก๊าซตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการร้านจำหน่ายก๊าซ สถานที่ใช้ก๊าซ และสถานที่จำหน่ายอาหารที่ใช้ก๊าซ(๓) สถานที่ที่ใช้ในการเก็บน้ำมันเชื้อเพลิงเพื่อจำหน่ายที่ต้องขออนุญาต ตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) สถานบริการตามกฎหมายว่าด้วยสถานบริการข้อ ๖ ภายในบริเวณพื้นที่ที่กำหนดไว้ตามข้อ๓ ห้ามบุคคลใดดัดแปลง หรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ และข้อ ๕ข้อ ๗ อาคารที่มีอยู่แล้วในพื้นที่ที่กำหนดตามข้อ๓ก่อนหรือในวันที่เทศบัญญัติใช้บังคับให้ได้รับการยกเว้นไม่ต้องปฏิบัติตามเทศบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๔ และข้อ ๕ข้อ ๘ อาคารที่ได้รับอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนที่เทศบัญญัตินี้ใช้บังคับและยังก่อสร้าง ดัดแปลงหรือเปลี่ยนการใช้ไม่แล้วเสร็จ ให้ได้รับการยกเว้นไม่ต้องปฏิบัติตามเทศบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อเทศบัญญัตินี้ไม่ได้ข้อ ๙ ให้นายกเทศมนตรีตำบลเขาเจียกรักษาการตามเทศบัญญัตินี้ประกาศณ วันที่ ๗ ตุลาคม พ.ศ. ๒๕๕๖ไกรวัฒน์ธรรมเพชรนายกเทศมนตรีตำบลเขาเจียก[เอกสารแนบท้าย]๑. แผนที่ท้ายเทศบัญญัติเทศบาลตำบลเขาเจียกเรื่อง กำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภท ในท้องที่เทศบาลตำบลเขาเจียก อำเภอเมืองพัทลุง จังหวัดพัทลุง พ.ศ.๒๕๕๖๒. บัญชีท้ายเทศบัญญัติเทศบาลตำบลเขาเจียกเรื่อง กำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภท ในท้องที่เทศบาลตำบลเขาเจียก อำเภอเมืองพัทลุง จังหวัดพัทลุง พ.ศ.๒๕๕๖(ดูข้อมูลจากภาพกฎหมาย)ปริยานุช/ผู้จัดทำ๖ พฤษภาคม ๒๕๕๗เอกฤทธิ์/ผู้ตรวจ๘ พฤษภาคม ๒๕๕๗[๑] ราชกิจจานุเบกษาเล่ม ๑๓๐/ตอนพิเศษ ๑๘๗ ง/หน้า ๒๒/๒๓ ธันวาคม ๒๕๕๖